Jelasin soal Armida Alisjahbana  dalam bahasa jawa dong

Prof. Dr.Armida Salsiah Alisjahbana, S.E., M.A., (lair Bandung, Jawa Kulon, 16 Agustus 1960). Armida Salsiah Kusumaatmaja iku Mantri Negara Perencanaan Pembangunan Nasional Républik Indonésia/Kepala Badan Perencanaan Pembangunan Nasional ing Kabinet Indonésia Bersatu II. Armida Salsiah uga dadi Guru Besar lan Pembantu Dekan babagan Akademik Fakultas Ékonomi Universitas Padjadjaran (UNPAD).

Armida tau njabat dadi Ketua Jurusan Ékonomi dan Studi Pembangunan (saiki Ilmu Ékonomi) FE-UNPAD lan Ketua Laboratorium Penelitian, Pengabdian Pada Masarakat dan Pengkajian Ékonomi (LP3E) FE UNPAD. Armida iku lulusan Fakultas Ékonomi Universitas Indonésia lan éntuk gelar Master of Arts in Economics saka Universitas Northwestern, Amérika Sarékat, lan Doctor of Philosophy in Economics saka Universitas Washington, Amérika Sarékat. Saliyané iku Armida uga nulis akèh riset kang ana gandhéng cénéngé karo desentralisasi fiskal. Armida kerep dadi konsultan kanggo Bank Dunia lan Australian Agency for International Development (AusAID). Armida saiki duwé tugas dadi mantri ing Kabinet Indonésia Bersatu II. Armida dadi Mantri Nagara Perencanaan Pembangunan Nasional (PPN)/Kepala Bappenas.